CELEX: 32019D0329(01)
Language: hr
Date: 2019-03-26 00:00:00
Title: Provedbena odluka Komisije оd 26. ožujka 2019. o financiranju programa „Bolja izobrazba za sigurniju hranu” i donošenju programa rada za 2019.

29.3.2019   
               
               
                  HR
               
               
                  Službeni list Europske unije
               
               
                  C 117/3
               
            
         PROVEDBENA ODLUKA KOMISIJE
         оd 26. ožujka 2019.
         o financiranju programa „Bolja izobrazba za sigurniju hranu” i donošenju programa rada za 2019.
         (2019/C 117/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 110.,
         uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 36. stavak 1.,
         budući da:
         
                     (1)
                  
                  
                     Uredbom (EZ) br. 882/2004 Europskog parlamenta i Vijeća (3), kojom se utvrđuju opća pravila provedbe službenih kontrola, omogućuje se Komisiji organiziranje tečajeva za osoblje nadležnih tijela država članica odgovornih za predmetne službene kontrole, u kojima mogu sudjelovati i sudionici iz trećih zemalja, posebno zemalja u razvoju. Navedeni tečajevi mogu posebno obuhvaćati izobrazbu o pravnim propisima Europske unije o hrani i hrani za životinje te propisima o zdravlju i dobrobiti životinja.
                  
               
                     (2)
                  
                  
                     Direktiva Vijeća 2000/29/EZ (4) pravna je osnova za organiziranje tečajeva u području zdravlja bilja.
                  
               
                     (3)
                  
                  
                     Komisija je 2006. izradila program „Bolja izobrazba za sigurniju hranu” (5) kako bi postigla ciljeve utvrđene Uredbom (EZ) br. 882/2004. U okviru Komunikacije Komisije od 20. rujna 2006. o boljoj izobrazbi za sigurniju hranu objašnjava se potreba za boljom izobrazbom u pogledu zdravlja hrane, hrane za životinje, životinja i biljaka te se istražuju mogućnosti za organizaciju budućih aktivnosti izobrazbe.
                  
               
                     (4)
                  
                  
                     Uredbom (EU) br. 652/2014 utvrđene su odredbe za upravljanje rashodima općeg proračuna Europske unije u područjima koja obuhvaćaju pravila u pogledu sigurnosti hrane i hrane za životinje, zdravlja i dobrobiti životinja te zdravlja bilja. U skladu s člankom 31. te uredbe Unija može financirati izobrazbu osoblja nadležnih tijela odgovornih za službene kontrole s ciljem razvoja usklađenog pristupa službenim kontrolama i drugim službenim aktivnostima kako bi se osigurala visoka razina zaštite zdravlja ljudi, životinja i bilja.
                  
               
                     (5)
                  
                  
                     Kako bi se osigurala provedba programa „Bolja izobrazba za sigurniju hranu”, potrebno je donijeti godišnju odluku o financiranju, koja čini godišnji program rada za 2019. za izobrazbu u području sigurnosti hrane i hrane za životinje, zdravlja i dobrobiti životinja te zdravlja bilja. Člankom 110. Uredbe (EU, Euratom) 2018/1046 („Financijska uredba”) utvrđena su detaljna pravila o odlukama o financiranju.
                  
               
                     (6)
                  
                  
                     Izvršnoj agenciji za potrošače, zdravlje, poljoprivredu i hranu („Agencija”), osnovanoj Provedbenom odlukom Komisije 2013/770/EU (6), trebalo bi povjeriti zadaće upravljanja i provedbe programa povezane s mjerama izobrazbe za sigurnost hrane koje se provode u skladu s Uredbom (EZ) br. 882/2004 i Direktivom 2000/29/EZ.
                  
               
                     (7)
                  
                  
                     Potrebno je omogućiti plaćanje zatezne kamate u skladu s člankom 116. stavkom 5. Financijske uredbe.
                  
               
                     (8)
                  
                  
                     Kako bi se omogućila fleksibilnost u provedbi programa rada, primjereno je dopustiti promjene koje se ne bi trebale smatrati znatnima za potrebe članka 110. stavka 5. Financijske uredbe.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               ODLUČILA JE:
         
            Članak 1.
            Program rada
            Donosi se godišnja odluka o financiranju, koja čini godišnji program rada za provedbu programa „Bolja izobrazba za sigurniju hranu” za 2019., kako je utvrđena u Prilogu.
         
         
            Članak 2.
            Doprinos Unije
            Najveći doprinos Unije za provedbu programa za 2019. iznosi 18 000 000 EUR i financira se odobrenim sredstvima iz proračunske linije 17 04 03 općeg proračuna Unije.
            Odobrena sredstva predviđena prvim stavkom mogu obuhvaćati i zatezne kamate.
         
         
            Članak 3.
            Klauzula o fleksibilnosti
            Ukupne promjene odobrenih sredstava za određena djelovanja koje nisu veće od 20 % najvećeg iznosa doprinosa Unije utvrđenog u članku 2. prvom stavku ove Odluke ne smatraju se znatnima za potrebe članka 110. stavka 5. Financijske uredbe ako ne utječu znatno na prirodu djelovanja i cilj programa rada. Povećanje najvećeg iznosa doprinosa Unije utvrđenog člankom 2. prvim stavkom ove Odluke ne smije biti veće od 20 %.
            Odgovorni dužnosnik za ovjeravanje može provesti promjene iz prvog stavka. Te promjene primjenjuju se u skladu s načelima dobrog financijskog upravljanja i proporcionalnosti.
         
         
            Sastavljeno u Bruxellesu 26. ožujka 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 193, 30.7.2018., str. 1.
         
         
            (2)  SL L 189, 27.6.2014., str. 1.
         
         
            (3)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.).
         
            (4)  Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (SL L 169, 10.7.2000., str. 1.).
         
            (5)  Komunikacija Komisije Vijeću i Europskom parlamentu „Bolja izobrazba za sigurniju hranu”, COM(2006) 519 final od 20.9.2006.
         
            (6)  Provedbena odluka Komisije 2013/770/EU оd 17. prosinca 2013. o osnivanju Izvršne agencije za potrošače, zdravlje i hranu te o stavljanju izvan snage Odluke 2004/858/EZ (SL L 341, 18.12.2013., str. 69.).
      
      
         
            PRILOG
            1.   Uvod
            
            Na temelju ciljeva utvrđenih u Uredbi (EZ) br. 882/2004 i Direktivi 2000/29/EZ ovaj program rada sadržava aktivnosti koje će se financirati i raščlambu proračuna za 2019. kako slijedi:
            
                        
                                    1.1.
                                 
                                 
                                    Javna nabava (provedba u okviru izravnog upravljanja): vanjski ugovori za izvršenje programa izobrazbe i drugih alata za učenje
                                 
                              
                     
                        18 000 000  EUR
                     
                  
                        UKUPNO
                     
                     
                        18 000 000  EUR
                     
                  2.   Javna nabava
            
            Ukupna proračunska omotnica rezervirana za ugovore o javnoj nabavi u 2019. iznosi 18 000 000 EUR.
            PRAVNA OSNOVA
            
                        Uredba (EZ) br. 882/2004, članak 51.
                        Direktiva 2000/29/EZ, članak 2. stavak 1. točka (i)
                        Uredba (EU) br. 652/2014, članak 31. i članak 36. stavak 1.
                     
                  PRORAČUNSKA LINIJA
            
                        Proračunska linija: 17 04 03
                     
                  OPĆI OPIS PREDVIĐENIH UGOVORA
            
                        Za sva navedena tehnička pitanja potpisat će se jedan ili više izravnih odnosno posebnih ugovora o uslugama. Procjenjuje se da će se potpisati 20 izravnih ili posebnih ugovora o uslugama. Ugovaratelji su odgovorni za organizaciju svih aspekata postupka izobrazbe, uključujući odabir odgovarajućih mentora, izradu programa izobrazbe i svih tehničkih materijala, organiziranje terenskih posjeta ako je to potrebno, iznajmljivanje objekata za izobrazbu i organiziranje svih logističkih aspekata za sudionike (prijevoz, smještaj, prehrana).
                     
                  PREDMET PREDVIĐENIH UGOVORA
            Aktivnosti izobrazbe za 2019. odnosit će se na sljedeće teme:
            
                        Aktivnosti
                     
                     
                        Iznos u eurima
                     
                  
                        Pripravnost za bolesti životinja
                     
                     
                        1 140 000 
                     
                  
                        Pravila o dobrobiti životinja
                     
                     
                        890 000 
                     
                  
                        Antimikrobna rezistencija
                     
                     
                        1 115 000 
                     
                  
                        Higijena hrane i fleksibilnost
                     
                     
                        1 055 000 
                     
                  
                        Informacije o hrani i njezinu sastavu
                     
                     
                        850 000 
                     
                  
                        Sustav HACCP
                     
                     
                        1 600 000 
                     
                  
                        Mikrobiološki kriteriji i zoonoze
                     
                     
                        930 000 
                     
                  
                        Prijevare s hranom i e-trgovina
                     
                     
                        910 000 
                     
                  
                        Pripravnost za bolesti koje se prenose hranom i upravljanje njima
                     
                     
                        730 000 
                     
                  
                        Sanitarna i fitosanitarna pravila EU-a
                     
                     
                        2 460 000 
                     
                  
                        Ocjena određenih aktivnih tvari u okviru uredbi o biocidnim proizvodima i sredstvima za zaštitu bilja
                     
                     
                        530 000 
                     
                  
                        Zahtjevi u pogledu higijene mesa i povezane kontrole
                     
                     
                        1 040 000 
                     
                  
                        Novi fitosanitarni propisi
                     
                     
                        1 290 000 
                     
                  
                        Pripravnost i upravljanje krizama u pogledu životinja, hrane i bilja
                     
                     
                        760 000 
                     
                  
                        Jačanje izvješća Unije o pregledu
                     
                     
                        750 000 
                     
                  
                        Akademija BTSF (engl. Better Training for Safer Food – Bolja izobrazba za sigurniju hranu) i učenje i poučavanje na internetu
                     
                     
                        1 350 000 
                     
                  
                        Izobrazba za nepredvidive slučajeve, konferencije, simulacije krize i alati za učenje i širenje informacija u pogledu zdravlja i dobrobiti životinja, zdravlja bilja i sigurnosti hrane
                     
                     
                        600 000 
                     
                  
                        
                           UKUPNO
                        
                     
                     
                        
                           18 000 000 
                        
                     
                  OPERATIVNI CILJEVI
            
                        Operativni su ciljevi razvoj, organizacija i upravljanje programima izobrazbe u utvrđenim područjima kako bi se osigurala visoka razina kompetencija kontrolnog osoblja, kako bi službene kontrole u cijeloj Uniji postale ujednačenije, objektivnije i učinkovitije te kako bi se doprinijelo većoj ujednačenosti postupaka kontrole između partnera iz EU-a i trećih zemalja.
                     
                  OČEKIVANI REZULTATI
            
                        Komisija očekuje sljedeće rezultate:
                        
                                    (a)
                                 
                                 
                                    povećanje razine svijesti i znanja u utvrđenim područjima izobrazbe kod kontrolnog osoblja;
                                 
                              
                                    (b)
                                 
                                 
                                    osiguravanje ujednačenog tumačenja trenutačnih odredbi i alata Unije povezanih sa službenim kontrolama u utvrđenim područjima izobrazbe;
                                 
                              
                                    (c)
                                 
                                 
                                    širenje najboljih praksi za službene kontrole u utvrđenim područjima izobrazbe;
                                 
                              
                                    (d)
                                 
                                 
                                    poticanje razmjene iskustava kako bi se povećala razina stručnosti i usklađenosti u pristupu službenim kontrolama u utvrđenim područjima izobrazbe;
                                 
                              
                                    (e)
                                 
                                 
                                    povećanje kapaciteta službenih tijela za pripravnost i upravljanje u slučaju kriza u pogledu životinja, hrane i bilja.
                                 
                              
                  PROVEDBA
            
                        Izvršna agencija za potrošače, zdravlje, poljoprivredu i hranu (Provedbena odluka 2013/770/EU) upravljat će iznosom od 18 000 000  EUR i upotrebljavati ga za financiranje mjera za sigurnost hrane na temelju Uredbe (EZ) br. 882/2004 i Direktive 2000/29/EZ.
                     
                  OKVIRNI ROK ZA POKRETANJE POSTUPKA JAVNE NABAVE
            
                        Otprilike tijekom 2. ili 3. tromjesečja 2019.
                     
                  OKVIRNI IZNOS ZA POZIV NA PODNOŠENJE PONUDA
            
                        18 000 000  EUR